अपमानजनक टिप्पणी करने वालों के खिलाफ कार्रवाई की मांग
गतदिनों लखनऊ में अल्लाह के पैगम्बर नबी सल्लललाहो वा आलैही वसल्लम के शान में अपमानजनक टिप्पणी करने की मुस्लिम समाज ने निंदा की है। मुस्लिम समाज के लोगों ने शुक्रवार को जामा मस्जिद गांधी चौक से मौन जुलूस पीर सैयद मख्बुल शाह कादरी की सदारत में निकाला। इस दौरान हाथों में नबी के पैगाम वतन से मोहब्बत के संदेश लिखे थे। मुस्लिम समाज ने कलेक्टर के माध्यम से राष्ट्रपति प्रधानमंत्री के नाम ज्ञापन सौंप कर कार्रवाई की मांग की।
मुस्लिम इंतजामिया कमेटी की जानिब से जिले के तमाम मुस्लिम समाज द्वारा कमेटी सदर मोहमद मंजूर कुरैशी जामा मस्जिद के पेश इमाम हाजी मौलाना लाल मोहमद सिद्धिकी के नेतृत्व में मौन जुलूस निकाला। जिसमें बाड़मेर शहर सहित गागरिया, जैसिंधर, तामलीयार, देरासर, तिरसिंगड़ी, भाडखा, मिठड़ी, चौहटन, जाने की बेरी, ईटादा, सेड़वा, बिसासर, धोरीमन्ना, मलवा, पाटोदी, बिशाला, आलमसर सहित आसपास के हजारों मोमीन जत्थे के रूप में जामा मस्जिद पर नबी की शान में एकजुट हुए।
इससे पूर्व जामा मस्जिद के पेश इमाम मौलाना हाजीलाल मोहम्मद सिद्धिकी ने कहा कि हमें फक्र है कि हम हिन्दूस्तानी है। वतन के कानून पर हमें नाज और भरोसा है। हर चीज बर्दाश्त कर सकते हैं किंतु हमारे नबी की शान के खिलाफ अपमानजनक टिप्पणी की निंदा करेंगे।
इस दौरान मुस्लिम इंतेजामिया कमेटी के सदर मोहम्मद मंजूर कुरैशी, सचिव अब्दुल रशीद, हाजी गनी खां तेली, प्रचार मंत्री शाह मोहम्मद सिपाही, पूर्व सदर असरफ अली खिलजी, पूर्व सदर हाजी गुलाम रसूल तंवर, हाजी दीन मोहम्मद, मीडिया प्रभारी अबरार मोहम्मद, मास्टर रफीक कोटवाल, मौलाना मठार सिद्धीकी, मौलाना मीर मोहम्मद अकबरी, मौलाना मुख्तियार, मौलाना उमर तामलियार, मुफ्ती अब्दुल रशीद, हज सेवक बच्चू खां, हाजी मुश्ताक कोटवाल, मौलाना अब्दुल हमीद तामलियार, मौलाना ताहिर जैसिंदर, सैयद मीठनशाह, मौलवी शकुर, इनायत भाई नौहड़ी, रउफ राजा, सरपंच नवाजं दर्ष, एडवोकेट शाकर खां, मास्टर हासिम, मौलाना गुलाम देरासर, हाजी गुलामनबी तेली, शाह मोहम्मद कोटवाल, बाबूभाई, मौलाना शौकत मलवा, मौलाना अत्ताउर रहमान, हाजी हिदायत खां मंगलिया, दोस्त अली, हारूण कोटवाल, मुख्तियान नियारगर, युसुफ चढवा, जाकीर नियारगर, लियाकत खां पठान सहित हजारों की संख्या में मुस्लिम भाइयों ने शान्तिपूर्वक प्रदर्शन कर कलेक्टर को राष्ट्रपति प्रधानमंत्री के नाम ज्ञापन दिया।
hin_Deva hin_Deva bho_Deva hin_Deva hin_Deva